open-index/open-wikipedia-markdown huggingface dataset:
Marilyn Horne

**Marilyn Horne** (s. 16. tammikuuta 1934) on yhdysvaltalainen mezzosopraano, joka tunnetaan muun muassa koloratuurirooleistaan  Rossinin ja Händelin oopperoissa. Hän on tehnyt tunnetuksi myös näiden aiemmin vähemmän tunnettuja teoksia.

Horne syntyi Pennsylvaniassa ja muutti 11-vuotiaana vanhempineen Kalifornian Long Beachille. Hän opiskeli laulamista Etelä-Kalifornian yliopistossa ja sai laulunopetusta myös Lotte Lehmannin tunneilla. 

Hornen oopperaura alkoi 1950-luvun puolivälin jälkeen. Hän teki Covent Gardenin -debyyttinsä lokakuussa 1964 ja La Scalan -debyyttinsä maaliskuussa 1969. Hän teki useasti musiikillista yhteistyötä Joan Sutherlandin kanssa. 

Hornelle on myönnetty Yhdysvaltain National Medal of Arts vuonna 1992. Hän oli vuosina 1960–1974 naimisissa kapellimestari Henry Lewisin ja vuoteen 1989 basso Nicola Zaccarian kanssa. Hornella ja Lewisillä on tytär Angela.

Hornella on nimeään kantava säätiö, joka tukee nuoria laulajia. Hänellä todettiin joulukuussa 2005 paikallistunut haimasyöpä. Hän parani ja palasi opettamaan.

## Lähteet
Hōyoku

**Hōyoku** () on MUCCun viides studioalbumi. Hōyokun julkaistuaan yhtye alkoi luopua visual kei -tyylistään.

Levystä julkaistiin kolme eri versioita: 
*tavallinen versio
*ensimmäisen painoksen versio, joka sisältää bonus-CD:n
*rajoitettu versio, joka sisältää DVD:n MUCCun EURO 2005 -kiertueesta.

## Kappalelista

# Kagayaku sekai () &ndash; 5:26
# Saru () &ndash; 3:31
# Akasen () &ndash; 3:10
# Saishū ressha () &ndash; 4:27
# 1R &ndash; 4:46
# Mukashi kodomo datta hitotachi e () &ndash; 5:00
# Tonbi () &ndash; 3:34
# Ame no orchestra () &ndash; 5:47
# Komorebi () &ndash; 4:42
# Kumo () &ndash; 2:46
# Monster () &ndash; 5:15
# Yasashii kioku () &ndash; 5:03
# Kokoro no naimachi () &ndash; 4:54
# Tsubasa () &ndash; 5:30
Walter Pitts

**Walter Pitts** (23. huhtikuuta 1923 – 14. toukokuuta 1969) oli yhdysvaltalainen loogikko, joka työskenteli kognitiivisen psykologian alalla. Hän tutki neuraalisen toiminnan teoreettisia muotoiluja ja emergenttejä prosesseja. Hänen tutkimuksensa koskettivat kognitiotiedettä, psykologiaa, filosofiaa, neurotieteitä, tietojenkäsittelytiedettä, tekoälytytkimusta, neuroverkkotutkimusta ja kybernetiikkaa.

Pitts muistetaan ennen kaikkea yhdessä Warren McCullochin kanssa kirjoittamastaan artikkelista "A Logical Calculus of Ideas Immanent in Nervous Activity" (1943).

## Julkaisuja

* Warren McCulloch & Walter Pitts, *A Logical Calculus of Ideas Immanent in Nervous Activity*, 1943, Bulletin of Mathematical Biophysics 5:115–133.
* Warren McCulloch & Walter Pitts, *On how we know universals: The perception of auditory and visual forms*, 1947, Bulletin of Mathematical Biophysics 9:127–147.
* Howland, R., Jerome Lettvin, Warren McCulloch, Walter Pitts, & P. D. Wall, *Reflex inhibition by dorsal root interaction*, 1955, Journal of Neurophysiology 18:1–17.
* Wall, P. D., Warren McCulloch, Jerome Lettvin & Walter Pitts, *Effects of strychnine with special reference to spinal afferent fibres*, 1955, Epilepsia Series 3, 4:29–40.
* Jerome Lettvin, Humberto Maturana, Warren McCulloch, & Walter Pitts, *What the Frog's Eye Tells the Frog's Brain*, 1959, Proceedings of the Institute of Radic Engineers 47: 1940–1959
* Humberto Maturana, Jerome Lettvin, Warren McCulloch, & Walter Pitts, *Anatomy and physiology of vision in the frog*, 1960, Journal of General Physiology, 43:129–175
* Robert Gesteland, Jerome Lettvin & Walter Pitts, *Chemical Transmission in the Nose of the Frog*, 1965, J.Physiol. 181, 525–529.
Kuchiki no tō

**Kuchiki no tō** () on MUCCun neljäs studioalbumi.
Albumista julkaistiin Japanissa kaksi painosta erilaisilla kansikuvilla: pelkän CD:n sisältävä painos ja rajoitettu, CD:n sekä DVD:n sisältävä painos.

Myös tammikuussa 2006 julkaistussa Euroopan painoksessa on muista painoksista poikkeava kansikuva.

Keskeisenä teemana albumilla ovat yhtyeen silloiset keskenäiset ristiriidat, joiden vuoksi MUCC oli hajoamispisteessä. Erityisesti kappale *Kuchiki no tō* viestii laulaja Tatsurōn silloisista väleistä kitaristi Miyaan. Yhtye kuitenkin sopi erimielisyytensä eikä enää soita kyseistä kappaletta konserteissaan.

## Kappalelista
# Kuchiki no tō () &ndash; 2:03 (Miya)
# Daremo inai ie () &ndash; 3:50 (Miya)
# Isho () &ndash; 5:16 (Miya)
# Mikan no kaiga () &ndash; 5:43 (Miya)
# Dokkū () &ndash; 2:25 (Miya)
# Gentō sanka () &ndash; 3:38 (Miya)
# Akatsuki yami () &ndash; 5:27 (Yukke)
# 2.07 &ndash; 2:07 (Miya)
# Garo () &ndash; 3:00 (Miya)
# Kanashimi no hate () &ndash; 4:12 (Miya)
# Rojiura boku to kimi e () &ndash; 4:22 (Miya)
# Oboreru sakana () &ndash; 5:24 (Tatsurō)
# Namonamuki yume () &ndash; 4:24 (Miya)
# Monokuro no keshiki () &ndash; 5:35 (Yukke, Miya)
# Kuchiki no tō () &ndash; 11:27 (Miya)

## Lähteet
Stanley Cavell

**Stanley Louis Cavell** (1. syyskuuta 1926 Atlanta, Georgia – 19. kesäkuuta 2018) oli yhdysvaltalainen filosofi. Hän oli estetiikan ja yleisen arvoteorian Walter M. Cabot -oppituolin professori Harvardin yliopistossa. 

Cavellia on luonnehdittu laaja-alaisimmaksi elossa olevaksi amerikkalaisfilosofiksi. 
Analyyttisen kielifilosofian lisäksi hän on myös osallistunut dialogiin mannermaisen filosofian edustajien kanssa.

## Teoksia

* *Must We Mean What We Say?* (1969)
* *The World Viewed: Reflections on the Ontology of Film* (1971); 2. laajennettu painos (1979)
* *The Senses of Walden* (1972)
* *The Claim of Reason: Wittgenstein, Skepticism, Morality, and Tragedy* (1979)
* *Pursuits of Happiness: The Hollywood Comedy of Remarriage* (1981)
* *Themes Out of School: Effects and Causes* (1984)
* *Disowning Knowledge: In Six Plays of Shakespeare* (1987); 2. painos: *Disowning Knowledge: In Seven Plays of Shakespeare* (2003)
* *In Quest of the Ordinary: Lines of Scepticism and Romanticism* (1988)
* *This New Yet Unapproachable America: Lectures after Emerson after Wittgenstein* (1988)
* *Conditions Handsome and Unhandsome: The Constitution of Emersonian Perfectionism* (1990)
* *A Pitch of Philosophy: Autobiographical Exercises* (1994)
* *Philosophical Passages: Wittgenstein, Emerson, Austin, Derrida* (1995)
* *Contesting Tears: The Melodrama of the Unknown Woman* (1996)
* *Emerson's Transcendental Etudes* (2003)
* *Cities of Words: Pedagogical Letters on a Register of the Moral Life* (2004)
* *Philosophy the Day after Tomorrow* (2005)
* *Little Did I Know* (2010)

## Lähteet

## Aiheesta muualla
* Stanley Cavell, Harvard Philosophy Department 
* A Philosopher Goes to the Movies: Conversation with Stanley Cavell  
* Tomi Kiilakoski. Hukassa ja sanoilleen vieraana. Stanley Cavell kasvatuksesta.  Kasvatus & aika 2/2013
Österhamn

**Österhamn** () on satama Ahvenanmaan keskuskaupungissa Maarianhaminassa. Satama-alueella sijaitsee muun muassa yksi Pohjoismaiden suurimmista vierassatamista yli 600 paikallaan ja Mariehamns seglarföreningin ravintola. Alueen pohjoisosassa sijaitsee puolestaan Sjökvarteretin historiallinen alue.
Sjökvarteret

**Sjökvarteret** on historiallinen kortteli Ahvenanmaan keskuskaupungissa Maarianhaminassa, Österhamnin satama-alueella, Slemmernin rannalla. Kortteliin on sijoitettu muun muassa käsityötalo SALT, korupaja Guldviva sekä museo ja veneveistämö. Siellä sijaitsee myös vierassatama, jossa on yli 300-metriä pitkä laituri.

## Aiheesta muualla
* Viralliset sivut
Kornílios Kastoriádis

**Kornílios Kastoriádis** (, kansainvälisesti usein *Cornelius Castoriadis*; 11. maaliskuuta 1922 – 26. joulukuuta 1997) oli kreikkalais-ranskalainen marxilainen filosofi, taloustieteilijä ja psykoanalysti. Hän oli yksi Socialisme ou Barbarie -ryhmän perustajista sekä École des hautes études en sciences socialesin johtaja vuodesta 1979.

## Teoksia

* *La Société bureaucratique*, 2 osaa: *Les Rapports de production en Russie* ja *La Révolution contre la bureaucratie* (1973)
* *L'Expérience du mouvement ouvrier*, 2 osaa: *Comment lutter* et *Prolétariat et organisation* (1974)
* *L'institution imaginaire de la société* (1975)
* *Les Carrefours du labyrinthe* (1978)
* *Le Contenu du socialisme* (1979)
* *Capitalisme moderne et révolution*, 2 osaa (1979)
* *Devant la guerre*, 2 osaa (1981 ja 1983)
* *Domaines de l'homme* (Les carrefours du labyrinthe II) (1986)
* *Le Monde morcelé* (Les carrefours du labyrinthe III) (1990)
* *La Montée de l'insignifiance* (Les carrefours du labyrinthe IV) (1996)
* *Fait et à faire* (Les carrefours du labyrinthe V) (1997)
* *Figures du pensable* (Les carrefours du labyrinthe VI) (1998)
* *Sur 'le politique' de Platon* (1999)
* *Sujet et vérité dans le monde social-historique, Séminaires 1986 1987, La création humaine 1* (2002)
* *Ce qui fait la Grèce, 1. D'Homère à Héraclite, La création humaine 2* (2004)
* *Une société à la dérive, entretiens et débats 1974–1997* (2005)
* "Fenêtre sur le chaos" (2007)

### Suomennetut teokset

**Magma. Tutkielmia yhteiskunnan imaginaarisista instituutioista. Artikkelit valinnut ja suomentanut Mikko Keinänen. Hanki ja jää: Helsinki, 1997.*

## Aiheesta muualla

* Agora International - Cornelius Castoriadis Website 
* L'Association Castoriadis
Mariehamns seglarförening

**Mariehamns seglarförening** eli **MSF** on pursiseura Ahvenanmaan keskuskaupungista Maarianhaminasta. Se on perustettu vuonna 1917, ja nykyisin sillä on noin 600 jäsentä. Seuran kotipaikka sijaitsee Maarianhaminan Österhamnissa. MSF ylläpitää vierassatamaa sekä ravintolaa Club Marin.

## Aiheesta muualla
* Viralliset sivut
Åländska Segelsällskapet

**Åländska Segelsällskapet** eli **ÅSS** on pursiseura Ahvenanmaalta. Seura on muodostettu vuonna 1897, ja sillä on kotipaikka Maarianhaminan Västerhamnissa, jossa sillä on myös ravintola Segelpaviljongen. Paviljonki rakennettiin vuonna 1896 ja siirrettiin nykyiselle paikalleen vuonna 1922.

Seurassa oli 910 jäsentä vuonna 2005. Seuraan on rekisteröity 70 purjevenettä ja noin 150 moottorivenettä.

Seura ylläpitää kahta vierassatamaa, toinen on kotisataman yhteydessä, toinen Rödhamnissa noin 10 merimailia Maarianhaminasta etelään.

## Lähteet

## Aiheesta muualla
* Seuran kotisivut
Johannes XXIII (vastapaavi)

Vastapaavi **Johannes XXIII**, syntymänimeltään **Baldassare Cossa** (n. 1370 – 22. marraskuuta 1419) oli paavina Suuren skisman aikaan 1410–1415, mutta nykyaikana häntä pidetään vastapaavina, koska samaan aikaan Roomassa oli paavina Gregorius XII ja Konstanzin kirkolliskokous erotti hänet virastaan.

Baldassare Cossa oli vastapaaviksi tullessaan entinen napolilaissyntyinen merirosvoutta ammatikseen harjoittanut mies, jolla oli myös maine naistenmiehenä. Hänet valittiin 1409 edustamaan Pisan linjan vastapaaviutta. 

Vastapaavina Johannes XXIII oli ainoa kolmesta hallitsevasta paavista, joka saapui Konstanzin kirkolliskokoukseen. Kirkolliskokous päätti suuren skisman lopettaakseen erottaa kaikki kolme paavia viroistaan ja valita uuden paavin, ja varmistaakseen tämän onnistumisen Johannes XXIII:tä syytettiin siveettömästä elämästä, minkä perusteella hänet vangittiin.

Vastapaavi Johannes XXIII kuoli 22. marraskuuta 1419.

## Lähteet

*
Luettelo kansanedustajista syntymäajan mukaan

Tämä on **luettelo [[Suomi|Suomen]] historian kaikista [[Suomen kansanedustaja|kansanedustajista]] syntymäajan mukaan järjestettynä**. Eduskuntaryhmien mukaan järjestettyinä kansanedustajat ovat luettelossa kansanedustajista.

## Lähteet
* Haku: Kansanedustajat Eduskunta.fi
Nicholas Beer

**Nicholas Beer** (s.1960) on englantilainen taidemaalari. Hän johtaa omaa taidekouluaan Sarum Studiosia Salisburyssä. Beer maalaa aina elävästä mallista, käyttäen usein sight-size-tekniikkaa.

Beer valmistui taiteiden kandidaatiksi Cardiffista 1983. Hän työskenteli taidekauppiaana ja graafisena suunnittelijana, kunnes lähti vuonna 1992 Firenzeen opiskelemaan Charles H. Cecil Studiosiin, jossa hän myöhemmin toimi myös ohjaajana. 2002 hän palasi Isoon-Britanniaan jatkaakseen siellä uraa muotokuvamaalarina, taidehistorioitsijana ja opettajana Sarum Studiosissa. Hän on myös opettanut Price of Wales Drawing Studiossa Lontoossa, Norjassa, Kööpenhaminassa, Mexico Cityssä ja Firenzessä Charles H. Cecil Studiosissa. Beer oli ensimmäinen, joka esitteli nykyisen sight-size-tekniikan Isossa-Britanniassa vuonna 1995.   

## Aiheesta muualla
* http://www.sarumstudio.com/
Virtausdynamiikka

**Virtausdynamiikka** on virtausmekaniikkaan kuuluva tieteenhaara, joka tutkii epäkiinteiden materiaalien (nesteet ja kaasut) liikettä eli virtaamista. Virtausdynamiikalla pyritään selittämään ja ennustamaan virtauksiin liittyviä ilmiöitä kuten turbulenssi ja laminaarinen virtaus.

Virtausdynamiikka jaetaan edelleen moniin alahaaroihin, muun muassa *[[aerodynamiikka]]an* ja *[[hydrodynamiikka]]an*. Aerodynamiikka tutkii ainoastaan kaasujen liikettä ja hydrodynamiikka taas vain nesteiden liikettä.

Fluideissa molekyylien väliset sidokset ovat heikkoja ja ominaista niille on vähäinen tangentiaalisten voimien vastustuskyky ja muodon puute. Niitä voi siis helposti leikata toisin kuin kiinteitä aineita, jotka säilyttävät muotonsa ja vastustavat hyvin leikkausvoimia. Fluidit voidaan jakaa newtonilaisiin ja ei-newtonilaisiin fluideihin. Isaac Newtonin mukaan nimettyjen newtonilaisten fluidien viskositeetti ei riipu fluidin leikkausjännityksen suuruudesta eli siitä millä nopeudella molekyylit liikkuvat toistensa suhteen tangentiaalisesti. Tällaisia *lineaarisia fluideja* ovat esimerkiksi vesi ja ilma. Sen sijaan monet tahmeat aineet, kuten maali ovat ei-newtonilaisia fluideja ja niiden viskositeetti riippuu niihin kohdistetun leikkausvoiman suuruudesta ja toisinaan jopa ajasta. *[[Reologia]]* tutkii ei-newtonilaisten fluidien ja pehmeiden aineiden virtausominaisuuksia.

*[[Magnetohydrodynamiikka]]* tutkii sähköä johtavien aineiden virtausominaisuuksia sähkömagneettisissa kentissä. Magnetohydrodynamiikan alaan kuuluvat muun muassa plasmat, nestemäiset metallit ja suolaliuokset.

## Lähteet

## Aiheesta muualla

*
Sotto il Monte

**Sotto il Monte** (virallisesti **Sotto il Monte Giovanni XXIII**) on kunta Italian Lombardiassa. Joulukuussa 2015 kunnan asukasluku oli 4&nbsp;408 ja pinta-ala viisi neliökilometriä. 

Paavi Pyhä Johannes XXIII () syntyi Sotto il Montessa, mistä juontaa juurensa kunnan virallinen nimi.

## Lähteet
Tyyne Tuominen

**Tyyne Maria Tuominen** (e. **Tuominen-Huhta**, 29. maaliskuuta 1908 Helsinki – 26. heinäkuuta 2001 Mäntsälä) oli suomalainen poliitikko. Hän toimi SKDL:n pääsihteerinä vuosina 1944–1949 ja kansanedustajana Uudenmaan läänin vaalipiiristä (1945–1948) ja myöhemmin Helsingin kaupungin vaalipiiristä (1958–1962). Tuominen toimi pitkään myös Suomen Naisten Demokraattisen Liiton pääsihteerinä (1949–1968) ja hän kuului Suomen Kommunistisen Puolueen keskuskomiteaan.

Tuomisen vanhemmat olivat kirvesmies Topias Tuominen ja laitoskeittäjä Lydia Maria Kallio. Tyyne Tuominen oli naimisissa kansanedustaja Matti Huhdan kanssa. Pariskunta sai vuonna 1947 pojan. Huhta kuitenkin erotettiin SKP:stä vuonna 1950, ja Tuominen sai puolueeltaan käskyn erota miehestään. Avioero toteutui vuonna 1954.

Tuominen kuului Helsingin kaupunginvaltuustoon 1946–1958. Hän työskenteli uransa aikana muun muassa liikeapulaisena, pukuleikkaajana ja erilaisissa järjestötehtävissä. 

Vuonna 1935 SKP:hen liittynyt Tuominen oli 1941–1944 ”turvasäilössä” vuonna 1939 säädetyn tasavallan suojelulain nojalla.

Tuominen oli vuoteen 1975 sairausvakuutusten tarkastuslautakunnan jäsen.

## Lähteet

## Aiheesta muualla
*
Schleswig-holsteininhevonen

**Schleswig-holsteininhevonen**, jota kutsutaan myös **schleswiginhevoseksi**, on Pohjois-Saksassa 1800-luvun lopussa jalostettu raskas kylmäverinen hevosrotu.

## Rotumääritelmä
Schleswiginhevosen säkäkorkeuden kuuluisi olla 150 cm ja 160 cm välillä. Keskimääräinen korkeus on tammoilla 156 cm ja oreilla 158 cm. Selkeästi yleisin väri on rautias, mutta myös ruunikko ja kimo väri sallitaan.

Schleswiginhevosen rakenne on roteva ja yleisilme sympaattinen. Pää on kookas ja tavanomainen, ja sen sivuprofiilin tulisi olla suora. Silmät ovat ilmeeltään ystävälliset. Hevosella on hyvin asettunut, lyhyt ja voimakas vetohevosen kaula. Se kiinnittyy voimakkaisiin, ei liian jyrkkiin lapoihin. Runko on syvä ja melko pitkä. Lyhyt ja voimakas selkä jatkuu lihaksikkaaseen takaosaan. Lyhyehköissä raajoissa on hyvät ja kuivat nivelet ja ohuehko vuohiskarvoitus. Kaviot ovat pyöreät, kovat ja hyvälaatuiset.

Erinomainen rakenne antaa schleswiginhevoselle hyvät, matkaavoittavat askellajit. Erityisen hyviä ovat käynti ja ravi. Myös erinomainen kestävyys ja suorituskyky sekä tehokas ruoansulatus ovat tämän rodun rakenteellisia ansioita. Luonteeltaan schleswiginhevonen on oppivainen, sosiaalinen ja hyvähermoinen.

## Käyttö
Schleswiginhevosta käytetään työ- ja vetohevosena, ajohevosena sekä harraste- ja terapiaratsuna. Alun perin rotu jalostettiin työ- ja vetohevoseksi.

## Levinneisyys
Schleswiginhevosia jalostetaan ainoastaan pohjoissaksalaisissa Schleswig-Holsteinin ja Ala-Saksin osavaltioissa, lähinnä ensin mainitussa. Yksittäisiä hevosia elää myös muissa Saksan osavaltioissa. Ulkomailla ei ole mainittavia määriä schleswiginhevosia.

## Yhdistystoiminta

Schleswiginhevosten kasvatusta ja käyttöä edistää *Verein Schleswiger Pferdezüchter*, joka vapaasti suomennettuna on schleswiginhevosten kasvattajayhdistys. Se edistää rodun kasvatustoimintaa ja järjestää valmennustapaamisia ja erilaisia tapahtumia.

## Aiheesta muualla
*
*
*
SSU

**SSU** voi tarkoittaa:

*Savannah State University, yliopisto Yhdysvalloissa
*Shawnee State University, yliopisto Yhdysvalloissa
*Sonoma State University, yliopisto Yhdysvalloissa
*Southampton Solent University, yliopisto Englannissa
*Samar State University, yliopisto Filippiineillä
*Sveriges socialdemokratiska ungdomsförbund, Ruotsin sosiaalidemokraattien nuorisoliitto
Martti Linna

**Martti Linna** (11. huhtikuuta 1911 Nivala – 9. helmikuuta 2008 Nivala) oli suomalainen poliitikko. Hän oli vuosina 1958–1970 Suomen Kansan Demokraattisen Liiton kansanedustaja Oulun läänin vaalipiiristä. Linna valittiin vuoden 1962 presidentinvaaleissa presidentin valitsijamieheksi ja hän oli Nivalan kunnanvaltuuston (1953–?) sekä Keski-Pohjanmaan maakuntaliiton hallituksen jäsen. 

Martti Linna kuului nuorempana Maalaisliittoon, jota hänen vanhempansakin äänestivät. Sotien jälkeen Linna osallistui Maalaisliiton puhetilaisuuksiin, mutta hän ei saanut suosiota paikallisissa puoluepiireissä. Vuoden 1953 kunnallisvaaleissa Linna valittiin Nivalan kunnanvaltuustoon sitoutumattomana ehdokkaana. Pian tämän jälkeen hän liittyi SKDL:ään ja puolueen valtuustoryhmään. Linna toimi aktiivisesti SKDL:n paikallisosastossa, jossa hänen kykynsä huomattiin ja hän pääsi ehdokkaaksi presidentin valitsijamiesvaaleissa vuonna 1956. Kaksi vuotta myöhemmin Linna nousi SKDL:n listalta eduskuntaan.

Linna oli harras vanhoillislestadiolainen kristitty ja hän kävi ahkerasti seuroissa. Huomattavan osan äänistään Linna sai vaaleissa lestadiolaisilta ja heränneiltä. Epätavallinen puoluevalinta herätti kuitenkin närkästystä paikallisissa uskovaisissa. Vuonna 1960 Linna erosi Nivalan rauhanyhdistyksestä ja liittyi Suomen Rauhanyhdistysten Keskusyhdistyksestä samoihin aikoihin irtaantuneeseen elämänsanalaisuuteen.

Vuonna 1967 kansanedustaja Linna erosi SKDL:stä vastalauseena Urho Kekkosen tukemiselle presidentinvaaleissa 1968. Tämän jälkeen Linna oli syrjässä eduskuntaryhmästään, ja hän lähestyi Suomen maaseudun puoluetta. Kesällä 1969 Suomen kommunistiseen puolueeseen kuulumaton Linna alkoi kuitenkin sympatisoida SKP:n vähemmistöä. Ennen eduskuntavaaleja 1970 Linna jäi SKDL:n jäsenäänestyksessä valitsematta ehdokaslistalle, jolloin SKP:n oppositio aloitti painostuksen hänen puolestaan. Linna pääsi lopulta listalle, mutta hän ei kyennyt uusimaan paikkaansa.

Varsinaiselta ammatiltaan Linna oli maanviljelijä. Ennen sotia hän työskenteli myös rautateillä ja rajavartiostossa. Linna oli aktiivinen urheilija, ja hän voitti aikanaan piirinmestaruuden kymmenottelussa ja seiväshypyssä. Linna avioitui vuonna 1939 Anna Esteri Naukkarisen kanssa.

## Lähteet

## Aiheesta muualla
*
Addicted To

**Addicted To** on tamperelaisen Nitrokiss-yhtyeen esikoisalbumi, joka ilmestyi vuonna 2007.

## Kappaleet
Kaikki kappaleet säveltänyt Durden ja John Miquel sekä sanoittanut Durden.

# 
# 
# 
# 
# 
# 
# 
# 
# 
# 

## Kokoonpano
* Durden – laulu
* John Miquel – kitara
* Moore Grazier – kitara
* MakEza – basso
* Davide – rummut

## Arvostelut
* Desibeli.net: 
* Imperiumi.net: 

## Lähteet
Kimppakyyti

**Kimppakyydillä** tarkoitetaan kuljettajan ja yhden tai useamman matkustajan *yhteistä* auton käyttöä, jota käytetään yleensä työmatkoihin. Kimppakyydin toimenpiteitä ja järjestelmiä on muotoiltu ja säännelty vaihtelevasti. Järjestetyssä muodossa olevat yhteiskäyttöprojektit olivat tyypillisiä 1970-luvun puolivälin tienoilla öljykriisin aikaan.

Jäsenet käyttävät joko omaa autoaan tai yhdessä vuokrattua ajoneuvoa. He eivät käytä julkista liikennettä, kuten takseja. Yritysten, hallitusten ja sotilasorganisaatioiden taloudellisista tai muista syistä yhteiskäytössä olevat autot eivät myöskään kuulu kimppakyytien piiriin.

Kimppakyyti vähentää toistuvien tai pitkien matkojen kuljetuskustannuksia, kun jäsenet jakavat vuokrausmaksun tai maksavat pääauton omistajalle. Joissakin maissa on otettu käyttöön suurten matkustajamäärien kaistoja, joilla kannustetaan kimppakyytejä ja julkista liikennettä ruuhkien välttämiseksi. Sota-aikoina kannustettiin kimppakyytejä polttoaineen säästämiseksi. Vähentämällä autojen määrää maanteillä kimppakyydit vähentävät saasteita ja tarvittavien pysäköintipaikkojen määrää sekä vähentävät kasvihuonekaasupäästöjä maailmanlaajuisesti. Kimppakyyti voi myös vähentää kuljettajan stressiä.

Joissakin tapauksissa yritykset tai paikallisviranomaiset kannustavat yhteiskäyttöä, usein osana suurempia kuljetusjärjestelyjä. Näitä ovat keskitetyt haku- ja noutopaikat, alennushintainen pysäköinti ja neuvonta. Kimppakyytien käyttö on lisääntynyt internetin, matkapuhelimien ja muiden viestintäjärjestelmien kautta. Dynaamisessa kimppakyytikonseptissa erillinen järjestelmä etsii autoilijoiden hyväksymiä tarjouksia.

Kimppakyyti voi olla joustamaton, sillä siinä pysähdytään usein ja työajat muuttuvat. Jotkin suuremmat kimppakyytijärjestelmät tarjoavat ”pyyhkäisypalvelua” eli myöhempiä matkustusvaihtoehtoja. Turvallisuutta lisäävä vaihtoehto voi olla paikallisen taksiyhtiön kanssa tehty takuukyytijärjestely.

Uusi kimppakyynnin tyyppi on GPS-pohjainen kimppakyyti. Tämä tarjoaa samaa joustavuutta kuin liftaaminen, mutta takaa myös kimppakyytien turvallisuuden. Prosessin ensimmäinen vaihe on, että kuljettaja määrittää määränpäänsä ja aktivoi kimppakyytijärjestelmän GPS-sovelluksen välittömästi ennen liikkeelle lähtöä. Tallennettujen sijainti- ja kohdetietojen avulla matkustaja voi etsiä reaaliaikaisesti lähistöllä olevia autoja, joilla on sama määränpää ja tyhjiä paikkoja suoraan matkustushetkellä.

## Katso myös
* Reittitaksi
* Yhteiskäyttöauto

## Lähteet
* Kuvaus GPS-pohjaisesta kimppakyydistä
* Kimppakyydin esityselokuva Kimppakyydin ydin puolessatoista minuutissa
* autoOsztunk.hu     Etsi matkakumppaneita ja säästä rahaa.
* Oszkar.com on unkarinkielinen kyydinjakojärjestelmä, joka on toiminut vuodesta 2007 verkko-, iPhone- ja Android-alustalla
* Kimppakyydin määritelmät ja edut

### Viitteet
Tataouine (kuvernementti)

**Tataouine** () on yksi Tunisian 24 kuvernementista. Se sijaitsee sisämaassa Tunisian eteläosassa ja rajautuu Algeriaan ja Libyaan. Pääosin autiomaan peittämä Tataouine on Tunisian kuvernementeista pinta-alaltaan suurin. Sen pääkaupunki on Tataouine. Kuvernementissa on 149&nbsp;453 asukasta (vuonna 2014) ja sen pinta-ala on 38&nbsp;889 neliökilometriä.

## Lähteet

## Aiheesta muualla
Taitopeli.com

**Taitopeli.com** oli suomalainen, sanapeli-aiheinen TV-ohjelma ja www-sivusto. Taitopelejä pelattiin katsomalla TV-lähetystä kanavilta Nelonen ja Jim. Lisäksi samoja pelejä pystyi pelaamaan saman nimisellä verkkosivulla. Sekä TV:ssä että verkkosivuilla järjestettiin finaaleja, joissa oli rahapalkintoja. Internetissä Taitopelejä pystyi pelaamaan ilmaiseksi rekisteröitymällä. Ainoastaan SanaSambaa pystyi pelaamaan ilman tunnusta. Taitopelejä olivat SanaKasi (aiemmin Sanaseppä), SanaSeiska (aiemmin Sanaseppä8), SanaPala, SanaKuutio, SanaSamba, SanaTavu, Vauhtipala, Vauhtiseiska, VauhtiKuutio, Wordcoiner ja jo SanaKasiksi ja Sanaseiskaksi muutetut Sanaseppä ja Sanaseppä8. TV-ohjelmaa juonsivat Christian Sandström, Petri Liski ja Mikko Kivinen. TV-ohjelman ja nettisivun tuotti RedLynx. 

Taitopelit ovat nykyään lopetettuja. TV-ohjelma lopetettiin 6. syyskuuta 2009. Ohjelman korvasivat Älypää-TV ja Älypää kuvavisa. Vuoden 2014 alussa myös www-sivusto suljettiin. Nykyään Taitopelejä ei voi pelata missään.

## Aiheesta muualla

* Taitopeli.com (sivusto on suljettu) 
* Arvontasivut.com 
* Arcade.fi
Mikko Kaarna

**Mikko Kaarna** (1. lokakuuta 1911 Lappee – 30. elokuuta 2010 Lappeenranta) oli suomalainen poliitikko. Hän edusti vuosina 1960–1962 Maalaisliittoa ja vuosina 1966–1983 Suomen Keskustaa eduskunnassa Kymen läänin vaalipiiristä. Kaarna nousi eduskuntaan vuonna 1960 kesken vaalikauden kuolleen Matti Miikin tilalle.

Kaarnan vanhemmat olivat maanviljelijä Antti Kaarna ja Eeva Lempiäinen. Hän sai puolisonsa Rauha Hytösen (avioituneet 1935) kanssa yhden pojan ja kaksi tytärtä. Hänen tyttärensä Leena Kaarna on moninkertainen korkeushypyn Suomen mestari, joka edusti Suomea Belgradin EM-kisoissa 1962 ja Tokion olympiakisoissa 1964.

Kaarna työskenteli maanviljelijänä Lappeella ja Lappeenrannassa. Hän oli presidentin valitsijamiehenä vuosina 1956, 1962, 1968 sekä 1978 ja toimi lisäksi Lappeen kunnanvaltuuston ja kunnanhallituksen puheenjohtajana ja Lappeenrannan kaupunginvaltuuston varapuheenjohtajana.

Mikko Kaarnalle myönnettiin vuonna 1966 kunnallisneuvoksen arvo. Hän julkaisi omakustanteena kolme muistelmateosta sekä sukututkimuksen.

## Teokset
* 
* 
* 
* 

## Katso myös
* Musta tusina

## Lähteet

## Aiheesta muualla
* Mikko Kaarnan muistokirjoitus Helsingin Sanomissa
*
Edit Terästö

**Edit Viktoria Terästö** (25. helmikuuta 1913 Lempäälä – 1. huhtikuuta 2004) oli suomalainen Kuopion läänin vaalipiiristä valittu kansanedustaja. Terästö edusti SDP:tä vuosina 1962–1972. 

Terästö opiskeli muun muassa Työväen akatemiassa. Hänen vanhempansa olivat teurastaja Kustaa Adolf Raudanpää ja Ida Kandolin. Hän avioitui vuonna 1939 Eino Ilmari Terästön kanssa. 

Terästö toimi presidentin valitsijamiehenä vuosina 1962, 1968, 1978 ja 1982. Hän kuului jäsenenä Lempäälän kunnanvaltuustoon ja toimi Kuopion kaupunginvaltuuston puheenjohtajana. Hän työskenteli tarjoilijana ja ompelijana Tampereella sekä Helsingissä ja sosiaalidemokraattien naispiirin sihteerinä Kuopiossa.

Edit Terästölle myönnettiin vuonna 1977 sosiaalineuvoksen arvonimi.

## Lähteet
*
Victor Jory

**Victor Jory** (23. marraskuuta 1902 Dawson City, Yukon, Kanada – 12. helmikuuta 1982 Santa Monica, Kalifornia, Yhdysvallat) oli kanadalainen näyttelijä.

Jory oli paini- ja nyrkkeilymestari ollessaan armeijassa. Myöhemmin hän kiersi näytelmäseurueissa ja esiintyi Broadwaylla. Joryn ensiesiintyminen Hollywoodissa tapahtui vuonna 1930. Uransa alussa Jory näytteli romanttisia pääosia, mutta myöhemmin hän esitti useimmiten elokuvan konnaa. Jory näytteli yli 150 elokuvassa ja useissa televisiosarjan jaksoissa. Hän myös kirjoitti kaksi näytelmää.

Hänen tunnetuin roolinsa on *Jonas Wilkerson* elokuvassa *[[Tuulen viemää (elokuva)|Tuulen viemää]]* vuodelta 1939.

## Aiheesta muualla
*
*
Mega Man X5

**Mega Man X5** on Capcomin kehittämä ja julkaisema tasohyppely *[[Mega Man (pelisarja)|Mega Man]]* -sarjaan, joka on julkaistu vuonna  PlayStationille.

Pelin piti olla viimeinen *Mega Man X* -sarjan peli, mutta sarjaa jatkettiin *[[Mega Man X6]]:lla*.

## Tarina

Vuonna 21XX, jonkin aikaa Mega Man X4:n tapahtumien jälkeen X ja Zero tulevat avaruussiirtokunta ”Eurasialle” kohtaamaan Sigman, joka on havaittu lähistöllä. Sigma löydetään piiloutuneena keskeneräisen patsaan päähän ja lyhyen taistelun jälkeen hän häviää tahallaan. Sigman räjähdys repii aukon ”Eurasian” runkoon ja siirtokunnan sisällä ollut *Sigma-virus* vuotaa ulos heikentyneiden puolustusten läpi leviten maapallon joka puolelle. minuuttien sisällä räjähdyksestä *reploidit* ympäri maailmaa menevät *maverickeiksi* ja alkavat tuhota kaikkea eteen tulevaa. samaan aikaan ”Eurasia” suistuu radaltaan ja syöksyy kohti maata. *Maverick huntereilla* on 16 tuntia aikaa etsiä maverickien valtaamilta alueilta tarvittavia osia voimistaakseen ainoaa käyttökelpoista asetta *Enigmaa* ja ampua *Eurasia* ennen kuin se törmää maahan aiheuttaen valtavia tuhoja tai mahdollisesti tuhoten koko planeetan ekosysteemin.

Englanninkielisessä versiossa jokainen tärkeä maverick on nimetty yhden Guns N' Roses -yhtyen jäsenen mukaan (koska Capcom Of Japanin työntekijät ovat yhtyeen faneja).

Mega Man X5 on kolme erilaista vaihtoehtoista loppua. Hyvä lopetus tulee silloin, jos pelaaja onnistuu tuhoamaan Sigman avaruusaluksen ja on tuhonnut kaikki Maverickit. Paha lopetus tulee silloin, jos pelaaja ei onnistu tuhoamaan avaruusalusta tai aika loppuu. Zeron loppu on hyvin samanlainen kuin Hyvässä lopussa, mutta tulee vain jos pelaa Zerolla.

### Triviaa

* Squid Adler oli Launch Octopusyn hyvä ystävä.
* Duff McWhalen kentässä kuultava musiikki on uusioversio Mega Man X2 pelistä tutun Bubble Crabin musiikki.
* Myös Dr.Light musiikki on uusio-versio ensimmäisestä Mega Man X pelistä.
* Maverickien nimet on nimetty Guns'N'Rosesin yhtyeen jäsenien mukaan.
* Pelissä on kolme erilaista loppua; X:n loppu, Zeron loppu ja paha loppu.
* Pelin piti olla viimeinen koko X-sarjassa, mutta sarjaa jatkettiin vielä kolmen osan verran.
* Vuonna 2018 heinäkuussa julkaistussa Mega Man X Legacy Collection Vol.2:ssa, Maverickien nimet on vaihdettu alkuperäisten japanilaisten nimien mukaan.
* Mega Man pystyy ensimmäistä kertaa kumartumaan.

## Lähteet

## Aiheesta muualla
* 
* Mega Man X5 MMHP.net-sivustolla
Ariana (kuvernementti)

**Ariana** () on yksi Tunisian 24 kuvernementistä. Se sijaitsee Pohjois-Tunisiassa ja sen pääkaupunki on Ariana. Kuvernementissä on 576 088 asukasta (vuonna 2014) ja sen pinta-ala on 498 neliökilometriä.

## Lähteet

## Aiheesta muualla
Katri Kaarlonen

**Katri Inkeri Kaarlonen** (o.s. *Kallio*, 28. maaliskuuta 1915 Nivala – 1. lokakuuta 2008 Perniö) oli suomalainen poliitikko. Kaarlonen toimi Keskustapuolueen kansanedustajana Turun läänin eteläisestä vaalipiiristä 1966–1972. Hänen vanhempansa olivat tasavallan presidentin toimessa 1937–1940 ollut Kyösti Kallio ja Kaisa Kallio. Hänen veljensä oli kuvanveistäjä Kalervo Kallio ja sisarensa kansanedustaja ja ministeri, opetusneuvos Kerttu Saalasti.  

Katri Kallio meni naimisiin perniöläisen Olavi Kaarlosen kanssa joulukuussa 1940. Häät pidettiin Presidentinlinnassa Helsingissä vain kolme päivää ennen presidentti-isän kuolemaa. Kaarloset asuivat miehen kotipaikassa Perniössä. Heille syntyivät lapset Juha Antero (1942), Ilkka Tapani (1944), Pentti Olavi (1947) ja Kaisa-Leena (1949). Kaarlonen toimi tasavallan presidentin valitsijamiehenä presidentinvaaleissa 1962 ja 1968. 

Kaarloselle myönnettiin opetusneuvoksen arvo 1985. Koulutukseltaan hän oli puutarhaopettaja. 

## Aiheesta muualla
*
Muğlan maakunta

**Muğlan maakunta** () on yksi Turkin 81 maakunnasta. Se sijaitsee Länsi-Turkissa.

Maakunta rajoittuu Välimereen etelässä, Egeanmereen lännessä, Aydıninin, Denizlin ja Burdurin maakuntaan pohjoisessa sekä Antalyan maakuntaan etelässä. 

Maakunnan pääkaupunki on Muğla. Muita kaupunkeja ovat esim. Marmaris, joka on suosittu lomakohde. Maakunnan väkiluku oli 837&nbsp;804 vuoden 2011 väestönlaskennassa; vuoden 2015 lopun arvio oli 908&nbsp;877 asukasta.

Maakunnan tärkein tulonlähde on matkailu.

## Piirikunnat

Maakunta on jaettu 13 piirikuntaan.

*Bodrum
* Dalaman
* Datça
* Fethiye
* Kavaklıdere
* Köyceğiz
* Marmaris
* Menteşe (Merkez)
* Milas
* Ortaca
* Seydikemer
* Ula
* Yatağan

## Lähteet

## Aiheesta muualla
John Nance Garner

**John "Cactus Jack" Nance Garner IV** (22. marraskuuta 1868 lähellä Detroitia Texasissa – 7. marraskuuta 1967 Uvalde, Texas) oli yhdysvaltalainen demokraattisen puolueen poliitikko ja lakimies. Hän istui Yhdysvaltain edustajainhuoneessa vuosina 1903–1933, toimi edustajainhuoneen puhemiehenä 1931–1933 ja sen jälkeen 32. Yhdysvaltain varapresidenttinä 1933–1941.

Garner syntyi Teksasissa John Nance Garner III:n sekä Sarah Jane Guestin pojaksi ja valmistui lakimieheksi. Hän istui Texasin osavaltion edustajainhuoneessa vuodesta 1898 vuoteen 1902, jolloin hänet valittiin kongressiin. Hänen varapresidenttikausiensa aikana Yhdysvaltain presidenttinä toimi Franklin D. Roosevelt. Häntä edelsi Charles Curtis ja seurasi Henry A. Wallace. 

Garnerin vaimo oli Mariette Rheiner Garner (1869–1948). Parilla oli vuonna 1896 syntynyt poika Tully Charles Garner. Garner vetäytyi varapresidenttiytensä jälkeen Uvaldeen, Teksasiin, jossa hän kuoli pari viikkoa ennen kuin olisi täyttänyt 99 vuotta. Hän on Yhdysvaltain historian pitkäikäisin varapresidentti. Garner on Schuyler Colfaxin kanssa ainoa edustaja, joka toimi Yhdysvaltain edustajainhuoneen puhemiehenä ja Yhdysvaltain varapresidenttinä.

Garner riitautui Franklin Rooseveltin kanssa vuonna 1937, kun Roosevelt pyrki laajasti muokkaamaan Yhdysvaltain korkeimman oikeuden tuomareiden toimikausia. Garner sekä monet demokraatit ja republikaanit vastustivat Rooseveltin pyrkimyksiä, sillä heidän mielestään Roosevelt pyrki keskittämään liikaa valtaa presidentille, jos presidentti pystyisi rajoittamaan korkeimman oikeuden tuomareiden ikärajaa. Välikohtauksen jälkeen Garner ja Roosevelt eivät oikein koskaan palanneet tavallisiin väleihin. Garner myös pyrki demokraattipuolueen presidenttiehdokkuutta vuoden 1940 vaaleihin, mutta Roosevelt nimitettiin presidenttiehdokkaaksi uudelleen ja Henry A. Wallace nimitettiin varapresidenttiehdokkaaksi.

John Nance Garner sai lempinimen *Cactus Jack* vuonna 1901, kun Texasin edustajainhuoneessa istunut Garner tuki opuntiakaktusta osavaltion viralliseksi kukaksi, mutta edustajainhuone kuitenkin päätti toisin ja valitsi toisen kasvin.

## Lähteet

## Kirjallisuutta
* 
* 

## Aiheesta muualla
Petri Manninen

**Petri "Pete" Juhani Manninen** (s. 19. helmikuuta 1965 Varkaus) on suomalainen näyttelijä. Hän on kotoisin Savonlinnasta. Hän valmistui näyttelijäksi Tampereen yliopiston näyttelijäntyön laitokselta vuonna 1990.

Manninen on työskennellyt vuodesta 1991 Suomen Kansallisteatterissa. Vuonna 1992 *Helsingin Sanomien* Kirsikka Moring kehui Mannisen huikeaa läpimurtoa ”neuroottisena, varpusmaisen säikähtäneenä poikana, morfinistina,” Kurt Nuotion ohjaamassa Lars Norénin näytelmässä *Elämää pitempi yö.* Mannisen muita teatterirooleja ovat olleet muun muassa päähenkilö Tom Joad *[[Vihan hedelmät|Vihan hedelmissä]]* 1993, Lauri vuoden 1997 *[[Seitsemän veljestä|Seitsemässä veljeksessä]]* sekä nimirooli näytelmässä *Topaze eli menestymisen taito* (2001). Maria Säkö kirjoitti vuonna 2022 Mannisen olevan tunnettu ”fyysisesti ja mentaalisesti pitelemättömistä ja miltei rajattomista roolitöistä” arvostelussaan Janne Reinikaisen ohjaamasta sooloesityksestä *Ikuinen paluu*. 

Manninen voitti vuonna 2015 parhaan miessivuosan Jussi-palkinnon elokuvasta ''Korso''. Hän näytteli sotamies Heikkistä elokuvassa *[[Rukajärven tie (elokuva)|Rukajärven tie]]* (1999) ja Rampe Turakaista televisiosarjassa *[[Mogadishu Avenue]]* (2006). 

Manninen on toiminut myös näyttelijä-käsikirjoittajana KokoTeatterissa.

Mannisen kumppani on vaatesuunnittelija Anne-Mari Pahkala.

## Filmografia
### Elokuvat

### Tv-sarjat

### Dubbaukset

## Lähteet
Mega Man Xtreme

**Mega Man Xtreme** on Capcomin Game Boy Colorille julkaisema Mega Man X2:n ja Mega Man X3:n 
väliin sijoittuva tasohyppelypeli. Peli julkaistiin Japanissa 20. lokakuuta 2000, ja seuraavana vuonna muualla maailmassa.

## Aiheesta muualla
*
Mega Man Xtreme 2

**Mega Man Xtreme 2: Soul Eraser** on Capcomin vuonna 2001 Japanissa ja Yhdysvalloissa Game Boy Colorille julkaisema Mega Man X3:n ja Mega Man X4:n väliin sijoittuva tasohyppelypeli. Euroopassa peli julkaistiin vuonna 2002.

Pelissä on kaksi erilaista ohjattavaa hahmoa: Mega Man X, jonka pääaseena on X-Buster, ja Zero, jonka pääaseena on Z-Saber.

## Aiheesta muualla
*
Manboy

**Manboy** on suomalainen vuonna 1998 perustettu rockyhtye. Yhtyeen musiikki on melankolista, brittivaikutteista poprockia. Yhtye on alun perin lähtöisin Porista, mutta toimii tätä nykyä Helsingissä.  

## Historia
Debyyttialbumi *Stretch Your Religion* ilmestyi 2001 ja yhtye kiersi kesän esiintymässä Suomen suurimmilla esiintymislavoilla. Seuraava albumi *Blame the World* ilmestyi vasta kolme vuotta ensilevyn jälkeen, ja yhtyeen uskottiinkin yleisesti hajonneen. Yhtye on todennut viivästyksen johtuneen ristiriitaisuuksista silloisen levy-yhtiön kanssa. Yhtyeen kolmas levy, *Majestic*, ilmestyi lokakuussa 2006. Manboy oli mukana elokuvan *[[V2 – Jäätynyt enkeli]]* tuotannossa kappaleellaan "How the World Ends". Toinen albumilta julkaistu single "Please Stop Crying" soi *[[Idols]]*-sarjan mainosten tunnusmusiikkina. Manboyn neljäs albumi ilmestyi maaliskuussa 2009 ja oli nimeltään *Deus Protector Noster*. Nimi on lainattu Porin vaakunasta ja tarkoittaa vapaasti käännettynä "jumala olkoon suojelijamme". Kesällä 2007 Manboy kiersi Eurooppaa Placebon lämmittelybändinä. Lokakuussa vuorossa oli lämmittelykeikka brittiyhtye Musen Helsingin loppuunmyydyllä jäähallin keikalla. 

Kolmikko julkaisi viidennen albuminsa *Something Wonderful* 2. helmikuuta 2011. Yhtye äänitti sen omassa studiossaan ja vastasi itse tuotannosta. Levyn kappaleista julkaistiin vuoden 2010 aikana singlet "One Dollar Under God" ja "Nothing Compares 2 U", joka soi sekä radiosoitto- että singlelistan kärkikymmenikössä. Seuraavalla singlellä "Home" soi Manboyn lisäksi Apocalyptica-yhtyeestä tutun Eicca Toppisen sello ja Damn Seagullsin torvisektio Sirdie Horns. Uusimmalla sinkkulohkaisulla "How It Hurts" kuullaan synapainotteisempi Manboy. Singlestä valmistui Kennel Helsingin Teemu Niukkasen ohjaama musiikkivideo, joka sai kunniamaininnan Oulun Musiikkivideofestivaaleilla elokuussa 2011. Vuonna 2012 yhtye esiintyi vain kerran: Kuudes aisti -festivaalilla.

Yhtyeen laulaja-basisti Karo Broman (s. 1978 Pori) on toiminut myös äänisuunnittelijana mainosalalla sekä tuottajana muun muassa yhtyeille Lapko, Traffic Island, The Orders. Muihin Bromanin musiikkiprojekteihin lukeutuu muun muassa yhteistyö Jori Sjöroosin kanssa edesmenneellä kokoonpanolla Fu-Tourist. Nykyään hän soittaa Teppo Vapauden yhtyeessä.

## Yhtyeen jäsenet
* Karo Broman, laulu ja basso
* Toni Sinisalo, rummut
* Antti Majuri, kitara

## Diskografia
### Albumit
* *Stretch Your Religion* (2001)
* *Blame the World* (2004)
* *Majestic* (2006)
* *Deus Protector Noster* (2009)
* *Something Wonderful* (2011)

### Singlet ja EP:t
* "A Bore" (2001)
* "Middle Ground" (2001)
* "Stretch´" (2001)
* "Panic" (2004)
* "You Don't Have What It Takes" (2004)
* "Please Stop Crying" (2006)
* "How the World Ends" (2006)
* "A Reason" (2009)
* "Sarah" (2009)
* "Nothing Compares 2 U" (2010)
* "One Dollar Under God" (2010)
* "Home" (2011)
* "How It Hurts" (2011)

## Aiheesta muualla

* Manboyn virallinen kotisivu
* Manboyn Facebook-sivu
* Manboyn YouTube-kanava
Mega Man X: Command Mission

**Mega Man X: Command Mission** on Capcomin vuonna 2004 PlayStation 2:lle ja Nintendo GameCubelle julkaisema roolipeli. Peli on osa Mega Man X -sarjaa, ja ainoa koskaan kehitetty virallinen Mega Man -roolipeli.

## Aiheesta muualla
*
Ervasti

**Ervasti** on Pudasjärven kaupungissa sijaitseva kylä kantatien 78 varrella. Kaupungin keskustaajamasta Kurenalta matkaa kylään on noin 30 kilometriä, ja Hirvaskoskelta noin 8 kilometriä. 

Kylässä sijaitsee K-kyläkauppa Ervasti ja tunnettu virkistyskalastusalue Jaaskamonkoski. Ervastissa oli myös oma koulu, joka lakkautettiin vuonna 2009.

## Lähteet
Mega Man X Collection

**Mega Man X Collection** on Capcomin Pohjois-Amerikassa PlayStation 2:lle ja Nintendo GameCubelle 10. tammikuuta 2006 julkaisema Mega Man X-pelikokoelma.

Kokoelma sisältää seuraavat pelit:
*Mega Man X
*Mega Man X2
*Mega Man X3
*Mega Man X4
*Mega Man X5
*Mega Man X6
**sekä bonuksena Megaman Battle & Chase-ajopelin.

Kokoelman kaksi ensimmäistä peliä ovat SNES-versioita ja loput 4 (ja Mega Man Battle & Chase) PlayStation-versioita.

## Erot alkuperäisiin versioihin

*Mega Man X:n kirjoitusta on muutettu hiukan. X esimerkiksi huutaa aloituskentässä *damn*, eikä Sigma enää sano *have*. X ei myöskään huuda *Hadouken* käyttäessään samannimistä salaista hyökkäystä.

*Mega Man X6:n japanilaiset äänet on kokonaan poistettu.

*Kokoelmassa käytetty Mega Man X3 -versio on PlayStation versio, johon on lisätty fmv-videoita.

*Mega Man X4:ssä Slash Beast karjuu enemmän ja hyökkää vähemmän

*Mega Man Battle & Chase on eurooppalainen (PAL) versio, joten siitä puuttuu japanilaisessa versiossa olleita ääniä

*Kolmessa ensimmäisessä pelissä voi joko tallentaa pelin tai käyttää salasanoja.

## Lähteet
Mobira

**Mobira Oy** (myöhemmin **Nokia-Mobira**) oli suomalainen matkapuhelinten valmistaja. Nimi Mobira tuli sanoista *mobile* ja *radiotelephone*.

Nokian ja Saloran yhteisyritys Mobira Oy perustettiin vuonna 1979. Sen pääkonttori ja puhelintehdas oli Salossa. Oulun konttori valmisti tukiasemia ja verkkolaitteita. Ensimmäinen toimitusjohtaja oli Jorma U. Nieminen. Yksi Mobiran syntyyn vaikuttanut keskeinen tekijä oli, että NMT-matkapuhelintekniikka oli tulossa eikä kenelläkään kotimaisella valmistajalla ollut kunnollisia resursseja siihen.

Mobira julkaisi Senator-matkapuhelimensa vuonna 1982. Puhelin toimi NMT-verkossa. Se painoi 10 kg ja maksoi 20 000 markkaa. Senatorin ansiosta Mobirasta tuli Pohjoismaiden markkinajohtaja vuonna 1983.

Nokia osti Saloran 1984. Vuonna 1986 Mobiran nimi muutettiin Nokia-Mobiraksi osoittamaan Nokian yksinomistusta. Vuonna 1989 Nokia-Mobiran nimeksi muutettiin Nokia Mobile Phones.

Nokia-Mobira rekisteröi nimen Kännykkä omaksi tuotemerkikseen vuonna 1987. Nimeä *Kännykkä®* käytettiin joissain Cityman-mainoksissa, mutta siitä tuli pian matkapuhelimen yleisnimi, vaikka yhtiö yrittikin sitä estää.

## Puhelinmalleja

* Mobira Cityman 450
* Mobira Cityman 900
* Mobira MD25
* Mobira Senator
* Mobira Talkman

## Kuvia


Mobira Cityman 450.JPG|Mobira Cityman NMT450
Nokia Talkman_(front).jpg|Nokia Talkman NMT
Mobira Nokia NMT 450 phone TMF 4SP from 1994 Made in Finland.jpg|Mobira TMF-4SP (1994)


## Lähteet

## Aiheesta muualla

* Mobiran 40-vuotisjuhlaseminaarin (22.2.2019) videotallenne Youtubessa (4,5 tuntia)
Mega Man Battle & Chase

**Mega Man Battle & Chase** on Capcomin PlayStation:lle julkaisema kilpa-ajopeli. Se sisällytettiin Pohjois-Amerikassa PlayStation 2:lle julkaistuun Mega Man X Collectioniin.

Peli julkaistiin Japanissa 20. maaliskuuta 1997, ja Euroopassa 30. marraskuuta 1998. Peliä ei ole lainkaan julkaistu Yhdysvalloissa itsenäisenä pelinä, mutta se on ollut saatavilla Mega Man X Collection -kokoelmassa.

## Aiheesta muualla
*
Edward Brooke

**Edward William Brooke III** (26. lokakuuta 1919 Washington – 3. tammikuuta 2015 Coral Gables, Florida) oli yhdysvaltalainen republikaanisen puolueen poliitikko. Hän istui Yhdysvaltain senaatin jäsenenä Massachusettsista vuosina 1967–1979.

Brooke syntyi Washington DC:ssä afroamerikkalaisen perheen pojaksi. Hän valmistui Howardin yliopistosta ja Bostonin yliopiston Law Schoolista.

Brookella todettiin syyskuussa 2002 rintasyöpä. Hänelle myönnettiin vuonna 2004 *[[Presidential Medal of Freedom]]*. Hän asui elämänsä viimeiset vuodet vaimonsa Annen kanssa Miamissa. Parille syntyi kaksi tytärtä ja yksi poika.

Brooke oli kolmas afroamerikkalainen senaattori Yhdysvalloissa.

## Lähteet
Sorgun

**Sorgun** on kaupunki ja piirikunta Turkissa, Yozgatin maakunnassa. Sorgum on suurin piirikunta Yozgatin maakunnassa. Piirikunnan asukasluku on 120&nbsp;262.

Vuonna 2022 kaupungissa oli noin 55 000 asukasta.

## Lähteet

## Aiheesta muualla

* Yozgat
* Sorgun
Hanna Korell

**Hanna Lotta Kristiina Korell** (s. 16. maaliskuuta 1979 Lieksa) on suomalainen uransa päättänyt yleisurheilija. Hänen päämatkansa oli 100 metrin aitajuoksu. Korell lopetti uransa kauteen 2007.

Korell voitti ensimmäisen mitalinsa Kalevan kisoissa jo vuonna 1995, jolloin hän juoksi 100 metrin aitajuoksussa hopealle ajalla 14,14. Hän voitti matkan SM-hopeaa myös vuosina 1996 ja 1997. Sisäratojen SM-kisoissa 1999 hän sijoittui pituushypyssä toiseksi tuloksella 611 ja saman vuoden Kalevan kisoissa 100 metrin aidoissa kolmanneksi ajalla 13,64. Myöhemmin samana vuonna hänellä havaittiin sääriluun rasitusmurtuma, joka esti aitajuoksun neljäksi vuodeksi. Välissä vuonna 2001 Korell voitti 60 metrillä sisäratojen SM-kultaa ajalla 8,42. Vuonna 2003 vamman parannuttua hän voitti SM-hopeaa 100 metrin aidoissa ajalla 13,50.

Korell paransi 14. heinäkuuta 2004 Lena Spoofin 25 vuotta vanhaa naisten 100 metrin aitajuoksun Suomen-ennätystä 11 sadasosalla aikaan 13,13. Nooralotta Neziri paransi 12. elokuuta 2012 Korellin Suomen ennätystä lukemiin 13,10.

Vuonna 2005 Korell voitti Kalevan kisoissa 100 metrin aidoissa kultaa ajalla 13,33 ja 100 metrin juoksussa hopeaa ajalla 11,99. Hän edusti Suomea Helsingin MM-kisoissa samana vuonna, mutta karsiutui alkuerissä. Kalevan kisoissa 2007 hän voitti 100 metrin aidoissa hopeaa ajalla 13,35.

## Henkilökohtaiset ennätykset

* 100 metrin juoksu: 11,99 (2005)
* 100 metrin aitajuoksu: 13,13 (2004)
* Korkeushyppy: 163 (1993)
* Pituushyppy: 622 (1997)
* Kolmiloikka: 12,82 (1998)
* Kuulantyöntö: 11,72 (2004)
* Keihäänheitto: 37,62 (2004)
* Seitsenottelu: 5028 (1999)

## Lähteet
Mega Man Zero

**Mega Man Zero** on Capcomin Game Boy Advancelle vuonna 2002 julkaisema tasohyppelypeli ja Zero-sarjan ensimmäinen peli. Pelin kehitti Inti Creates, joka kehitti myöhemmin myös sen jatko-osat. Pelisarjan päähenkilönä on Zero, joka on Mega Man X -sarjasta ennestään tuttu hahmo. Tarina alkaa noin sata vuotta X-sarjan jälkeen, kun hahmo nimeltä Ciel herättää Zeron 100 vuotta kestäneestä unesta. Zero liittyy vastarintaliikkeeseen, joka taistelee Neo Arcadia -nimistä hallitusta vastaan.

Mega Man Zerossa nähtiin paljon asioita, joita ei Mega Manissa ollut aikaisemmin nähty, esimerkiksi uusia aseita ja energiakristalleilla ruokittavia cyber elfejä. Lisäksi jokaisen tehtävän lopussa annetaan aina pistelaskelma ja arvosana pelaajan suorituksesta. Speedrun-harrastajat suosivat tehtävien uutta ”give up” -toimintoa, jonka avulla voi tahallisesti jättää väliin useita tasoja ja läpäistä pelin helpommin ja nopeammin. Toimintoa ei kuitenkaan nähty enää pelisarjan kolmessa seuraavassa osassa, koska sen ajateltiin olevan turha.

## Päähenkilöt

* Zero – Tohtori Wilyn luoma ja aivan uuden ulkoasun itselleen saanut reploidi, jonka tohtori Ciel herättää henkiin pelin alussa.

* Mega Man X (Cyber-elf X) – Tohtori Lightin alun perin luoma reploidi, joka on menettänyt oikean kehonsa ja elää nyt cyber elfin muodossa.

* Mega Man X:n kopio (Copy X) – Pelin pääpahis, Neo Arcadian sydämetön johtaja.

* Ciel – Cyber elfeihin perehtynyt naistohtori Resistancessa. Hän herättää Zeron henkiin Passy-nimisen cyber elfin avulla ja ohjaa Zeroa pelin aikana.

* Copy X:n neljä eliittisoturia – Niihin kuuluvat Sage Harpuia (sähkön mestari), Fighting Fefnir (tulen mestari), Fairy Leviathan (jään mestari) sekä Hidden Phantom (ninjutsun mestari).

## Triviaa

* Pelillä on ristiriitoja ensimmäisen Mega Man -pelin kanssa, koska jää tehoaa sähköön, sähkö tuleen ja tuli jäähän. NES:n Mega Manissa sähkö tehosi jäähän ja jää taas tuleen. (Elec Man > Ice Man, Ice Man > Fire Man)

* Pelin tapahtumien piti alun perin sijoittua Mega Man X5:n jälkeen. Koska X-sarjaa mentiin kuitenkin myöhemmin jatkamaan jopa kahdeksanteen osaan asti, peli sijoittuukin 100 vuotta X-sarjan viimeisen pelin jälkeen.

* Keiji Inafune oli alun perin suunnitellut, että pääpahiksena olisikin ollut aito X eikä koko Copy X:ää olisi ollut olemassakaan. Tämän voi päätellä muiden muassa siitä, kun Mega Man X4:n lopussa X kertoo Zerolle selvästi: ”If I become a maverick, you have to take care of me.”

* Monia pelisarjan hahmoja on nimetty ranskankielisten sanojen mukaan. Esimerkiksi ”Milan” tarkoittaa ”petolintua” ja ”Ciel” ”taivasta”.

* Pelin japanilaisessa versiossa näkyy enemmän verta kuin länsimaisissa julkaisuissa. Vihollisten jatkuvaa veriroisketta pidettiin ilmeisesti Mega Maniin täysin sopimattomana asiana, joten sitä vähennettiin huomattavasti.
* Länsimaisessa versiossa myös kuoleminen on vaihdettu tuhoutumiseksi. 

## Aiheesta muualla
* Mega Man Zero MMHP.net-sivustolla